
Acatistul Sfântului ierarh Nifon, mitropolitul Ţării Româneşti 
(1506) - alt acatist 
(11 august) 


Sfântul ierarh Nifon, patriarhul Constantinopolului şi mitropolitul Țării Româneşti 
(1508) (11 august): 


https://www.academia.edu/44007247/Sf% C3% A2ntul ierarh _ Nifon patriarhul Constanti 
nopolului 9% C5%9Fi mitropolitul 9% C5% A2% C3% A3rii Rom % C3% A2ne % C5%9Fti 


1508_11_august 


https://archive.org/details/sf.-nifon-nou 


prăznuire, 11 august 


Sfântul Nifon este o evidenţă în plus a „credincioşiei sfinte” faţă de „vicleniile lu- 
mii” care încearcă să „distrugă” adevărata sfinţenie a Bisericii lui Hristos. Sfântul 
Nifon este un „erou al sfinţeniei Bisericii”, pe lângă chipul său de monah şi cuvios. 
Este cinstit în mod deosebit de noi, românii, că ne-a „lăsat” moştenire „conştiinţa 
credincioşiei curate”. Cei evlavioşi îl iau ca sprijinitor şi chiar ca patron al vieţii 
proprii duhovniceşti. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Ar De Dr dr dr de Dr dr d Dr Dr dr dr De de dr dr A de dr dr A A 


XP PP PP 0 E IE IE IP IE 3 E E IE IE II E XXX 


Ar fe dr dr De dr Dr Dr De dr dr dr De de dr De de dr dr e De dr dr fr A d 


XP PP 2 0 E E 3 IP IP 3 5 IE IE II E E E XX 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zice: 


Tropar (glas 3) „Cu faptele dreptei credinţe strălucind, toată Biserica ai luminat, 
însoţindu-te cu smerenia cea dătătoare de înălțare, tu, cinstea cea mărită a celor 
două locaşuri, podoaba şi înfrumusețarea patriarhilor, mărite Nifon. lar acum 
umple de dumnezeieşti daruri pe cei ce cu credinţă te măresc pe tine”. 


Troparul Învierii, al Născătoarei de Dumnezeu (glas 3): „Pe tine, Ceea ce ai mij- 
locit mântuirea neamului nostru...” (glasul 3) 

Doamne miluieşte (de 3 on). Slavă... Şi acum... 
Psalmul 50, apoi: 


Condacul 1 

Cel mare cu sufletul şi lucrarea cea mare trebuie să săvârşească, aşa şi tu fiind 
pentru Biserica lui Hristos mult te-ai nevoit, neuitând nici de viaţa cea duhov- 
nicească, pentru care şi noi te cinstim: Bucură-te, Sfinte ierarh Nifone, chipul de 
jertfă al Bisericii! 


Icosul 1 

Ca un nou loan Gură de Aur, pe scaunul Patriarhiei Creştinătăţii ai păstorit şi de 
„răutatea vicleană” fiind apoi prigonit şi alungat, al Bisericii lui Hristos chip de 
jertfă ai ajuns: 

Bucură-te, marele păstor al Constantinopolelui; 

Bucură-te, marele păstor al Patriarhiei Creştine; 

Bucură-te, cel vrednic de scaunul cel înalt; 

Bucură-te, cel de cinste între Patriarhii lumii; 

Bucură-te, cel de laudă al slujirii sfinte; 

Bucură-te, păstor cu adevărat al oilor lui Hristos; 

Bucură-te, jertfa vie de pe altarul lumii; 

Bucură-te, Jertfirea vie pentru viaţa lumu; 

Bucură-te, crucea urcată la Înviere; 

Bucură-te, crucea Golgotei Bisericii; 

Bucură-te, crucea mereu însângerată; 

Bucură-te, Sfinte ierarh Nifone, chipul de jertfă al Bisericii! 


Condacul al 2-lea 

Ales pe scaunul Patriarhiei Creştine din Constantinopol, mult te-ai străduit să 
curățeşti Biserica cea sfântă de toate necurăţiile şi îndeosebi de păgânătăţile 
viclene, ce nu ştiau de: Aliluia? 


Icosul al 2-lea 

De mulți potrivnici te-ai lovit şi mult ai suferit, chiar de la cei apropiaţi, şi aşa te-au 
pândit, până din scaun te-au scos: 

Bucură-te, slujitorul cel mare al Bisericii; 

Bucură-te, cel vrednic de altarul lui Hristos; 

Bucură-te, curățitorul de cele necurate; 

Bucură-te, curăţitorul de cele viclene; 

Bucură-te, iubitorule de locaşul lui Dumnezeu; 

Bucură-te, lucrătorul cel credincios; 

Bucură-te, lucrătorul din via creştină; 

Bucură-te, şi lucrătorul din țarina lumii; 

Bucură-te, alegerea neghinelor; 

Bucură-te, grădinarul cel cu mare grijă; 

Bucură-te, plivitorul răsadurilor de buruieni; 

Bucură-te, Sfinte ierarh Nifone, chipul de jertfă al Bisericii! 


Condacul al 3-lea 
Surghiunit şi asuprit, între străini ai pribegit, dar cu tăria credinţei neclintite dar şi 
mai mare ai primit, în cântarea de: Aliluia! 


Icosul al 3-lea 

Omul cel sfânt al Bisericii erai ştiut şi peste tot cinstea de mare arhiereu al lui 
Hristos ţi se dădea, şi cu adevărat acest chip ai purtat: 
Bucură-te, cel dăruit lui Hristos; 

Bucură-te, cel menit pentru sfinţenie; 

Bucură-te, omul cel curat al lumii; 

Bucură-te, omul cel nevinovat; 

Bucură-te, omul - jertfă; 

Bucură-te, omul purtător de cruce; 

Bucură-te, cel ce ai dus crucea oamenilor; 

Bucură-te, cel ce ai dus crucea vremurilor viclene; 

Bucură-te, cel ce ai urcat Golgota de taină; 

Bucură-te, cel ce te-ai răstignit pentru ceilalţi; 

Bucură-te, drumul crucii spre Înviere: 

Bucură-te, Sfinte ierarh Nifone, chipul de jertfă al Bisericii! 


Condacul al 4-lea 
In Ţara Românească de domnitorul Radu ai fost chemat să fii arhiereul cel sfânt al 
Bisericii de aici, prin care credinţa să se întărească în cântarea de: Aliluia! 


Icosul al 4-lea 

S-au bucurat toţi de venirea ta, ca de un mare dar trimis de Însuşi Domnul Hristos, 
şi aşa pe scaunul Mitropoliei din Târgovişte ai fost pus: 

Bucură-te, arhiereul lui Hristos; 

Bucură-te, arhiereul cel credincios al Bisericii; 

Bucură-te, marele slujitor al altarului; 

Bucură-te, cel ajuns cu chipul cel sfânt; 

Bucură-te, cel ce Biserica Ţării Româneşti o rezideşti; 

Bucură-te, cel ce de buruieni o cureţi; 

Bucură-te, cel ce iarăşi o înalţi; 

Bucură-te, cel ce îi dai iarăşi chipul strălucitor; 

Bucură-te, păstorul dumnezeiesc cel aşteptat; 

Bucură-te, păstorul cel bun, cel dorit; 

Bucură-te, chipul renăscut al Biserici; 

Bucură-te, Sfinte ierarh Nifone, chipul de jertfă al Bisericii! 


Condacul al 5-lea 

Dar şi aici cei răi s-au speriat, că tu ca un adevărat păstor pe lupu răpitori din turma 
lui Hristos i-ai scos, ca să nu se mai piardă nici un credincios, în cântarea de: 
Aliluia! 


Icosul al 5-lea 

Bisericile părăsite le-ai refăcut, pe mulți preoţi iarăşi 1-ai pus în slujba cea sfântă, şi 
aşa cântarea cea dumnezeiască iarăşi peste tot se auzea: 
Bucură-te, laudă sfântă a Bisericii; 

Bucură-te, cinstea cea bună a slujirii; 

Bucură-te, liturghie pământească; 

Bucură-te, liturghie unită cu cea cerească; 

Bucură-te, chemarea la mântuirea lumii; 

Bucură-te, chemătorul la veşnicie; 

Bucură-te, chemătorul la viaţa cea nestricăcioasă; 

Bucură-te, învățătorul celor sfinte; 

Bucură-te, învățătorul cel adevărat; 

Bucură-te, al Evangheliei propovăduitor; 

Bucură-te, al apostolilor următor; 

Bucură-te, Sfinte ierarh Nifone, chipul de jertfă al Bisericii! 


Condacul al 6-lea 
Râvna ta cea mare pentru sfinţenia Bisericii nu au putut-o suferi cei răi şi vicleni şi 
de sfaturile tale nu au ascultat şi în păcatele lor au rămas, fără cântarea de: Aliluia! 


Icosul al 6-lea 

Chiar şi domnitorul Radu mai mult la cele lumeşti a ţinut, sfinţenia a batjocorit şi 
pe tine cu necinste din Mitropolie şi din ţară te-a scos, de au plâns cei credincioşi: 
Bucură-te, cel prigonit de cei răi; 

Bucură-te, cel nesuferit de păcat; 

Bucură-te, smerenie nesuferită de mândrie; 

Bucură-te, lupta dintre bine şi rău; 

Bucură-te, lupta dintre viaţă şi moarte; 

Bucură-te, hotarul dintre lumea de sus şi cea de jos; 
Bucură-te, deosebirea duhurilor; 

Bucură-te, chipul cel sfânt din mijlocul lumii; 

Bucură-te, chipul cel sfânt, cel nelipsit; 

Bucură-te, sfinţenia sădită între spini; 

Bucură-te, chipul pomului vieții din lume; 

Bucură-te, Sfinte ierarh Nifone, chipul de jertfă al Bisericii! 


Condacul al 7-lea 
Dar lucrarea ta cea sfântă a rămas, că cele sfinte de credincioşi au fost primite ca o 
sămânță de bună roadă, în cântarea de: Aliluia! 


Icosul al 7-lea 

Bisericile cele rezidite de tine în pomenire veşnică te au, ca pe un părinte ce le-ai 
născut din nou, din apă şi din duh, spre lauda lui Hristos: 
Bucură-te, mitropolitul cel mare al Ţării Româneşti; 
Bucură-te, cel între sfinţii noştri părinţi; 

Bucură-te, al Bisericii nume de cinste; 

Bucură-te, al Bisericii nume de închinat; 

Bucură-te, lauda credincioşilor; 

Bucură-te, lauda celor iubitori de Hristos; 

Bucură-te, lauda celor căutători de sfinţenie; 

Bucură-te, îndrăznirea celor smeriţi; 

Bucură-te, limanul celor înviforaţi; 

Bucură-te, părintele cu dăruirea cea mare; 

Bucură-te, părintele cel atotiubitor; 

Bucură-te, Sfinte ierarh Nifone, chipul de jertfă al Bisericii! 


Condacul al 8-lea 

La Constantinopol iarăşi ai fost chemat, dar pentru „asprimea ta de sfinţenie” iarăşi 
te-au alungat şi în pribegie iarăşi ai pornit, de ai ajuns până la Muntele Athos, în 
cântarea de: Aliluia! 


Icosul al 8-lea 

Doritor de odihnă după atâtea suferinţe şi umiliri, ca un „necunoscut” şi ca unul de 
rând în Mânăstirea Vatoped ai rămas, ştiut doar de Dumnezeu: 

Bucură-te, cel ajuns la împlinirea vieţii; 

Bucură-te, cel vrednic de odihnă; 

Bucură-te, ostenitorul ce-şi ia plata; 

Bucură-te, cel ce ai înmulțit talanţii; 

Bucură-te, cel încununat; 

Bucură-te, cel de acum şi în cinstea cerească; 

Bucură-te, cel de acum şi în dregătoria de sus; 

Bucură-te, marele slujitor şi la altarul îngeresc; 

Bucură-te, cel ce cu Însuşi Hristos liturghiseşti; 

Bucură-te, cel unit în trupul veşniciei; 

Bucură-te, cel unit şi cu lumea întreagă; 

Bucură-te, Sfinte ierarh Nifone, chipul de jertfă al Bisericii! 


Condacul al 9-lea 
Rodurile duhovniceşti în tine s-au copt şi nu mai puteau fi ascunse şi aşa darul cel 
dumnezeiesc însuşi te-a descoperit, în cântarea de: Aliluia! 


Icosul al 9-lea 

Trimis să păzeşti asinii Mânăstirii mult te bucurai, că cele necuvântătoare mai mult 
ca oamenii te ascultau şi rugăciunea curată nu ţi-o tulburau: 
Bucură-te, că de grijile lumeşti te-ai eliberat; 

Bucură-te, că datorule lumii le-ai plătit; 

Bucură-te, cel liber de toate ale lumii; 

Bucură-te, cel cu Dumnezeu doar unit; 

Bucură-te, cel cu Dumnezeu doar în vedere; 

Bucură-te, cel cu Însuşi Hristos în vorbire; 

Bucură-te, rugăciunea curată şi neîmpiedicată; 

Bucură-te, scară la cer de acum înălțată; 

Bucură-te, uşa cerească de acum deschisă; 

Bucură-te, dezvăluirea celor nevăzute; 

Bucură-te, intrarea în cele neajunse; 

Bucură-te, Sfinte ierarh Nifone, chipul de jertfă al Bisericii! 


Condacul al 10-lea 

Ajuns la capătul călătoriei pământeşti, ca un ostenitor ce şi-a terminat lucrarea cu 
bucurie aşteptai „trecerea în veşnicie”, fără să uiţi însă de cei de jos, în cântarea de: 
Aliluia! 


Icosul al 10-lea 

Ca un bun păstor al Bisericii şi din cele cereşti, turma lui Hristos o veghezi şi o 
păzeşti de lupu cei răpitori şi oile rătăcite dintre spini le aduni: 

Bucură-te, marele iubitor al Bisericii; 

Bucură-te, iubitorule cel mare al locaşului sfânt; 

Bucură-te, că tu însuţi te-ai făcut „locaş sfințit”; 

Bucură-te, că ai ajuns la nestricăciune; 

Bucură-te, că ai unit Cerul cu Pământul; 

Bucură-te, chipul noului Rai; 

Bucură-te, noul Rai cu Pomul vieţii, Hristos; 

Bucură-te, Raiul fără şarpele căderii; 

Bucură-te, Raiul - Împărăţia lui Dumnezeu; 

Bucură-te, Raiul veşniciei; 

Bucură-te, împlinirea tainelor dumnezeieşti; 

Bucură-te, Sfinte ierarh Nifone, chipul de jertfă al Bisericii! 


Condacul al 11-lea 

Blestem greu a căzut peste domnitorul Radu cel necredincios, dar urmaşii săi 1er- 
tare ţi-au cerut şi capul tău cu cinste în ţară l-au adus, şi raclă scumpă ca pentru 
Sfinte moaşte au făcut, în cântarea de: Aliluia! 


Icosul al 11-lea 

Ca un părinte bun iertarea ai dat şi cu binecuvântarea ta Biserica Ţării Româneşti 
iarăşi s-a înfrumusețat, şi în pomenire de-a pururea te-a înscris: 
Bucură-te, arhiereul cel binecuvântat; 

Bucură-te, că binecuvântarea ta şi noi o avem; 

Bucură-te, taina cea binecuvântătoare; 

Bucură-te, biruinţa cea binecuvântată; 

Bucură-te, Sfinte Nifone, nume mare; 

Bucură-te, Sfinte Nifone, chip de icoană; 

Bucură-te, Sfinte Nifone, chip de Biserică; 

Bucură-te, temelie a credinţei; 

Bucură-te, piatră de altar veşnic; 

Bucură-te, zugrăvire neştearsă de sfinţenie; 

Bucură-te, omul cel sfânt „peste vremi”; 

Bucură-te, Sfinte ierarh Nifone, chipul de jertfă al Bisericii! 


Condacul al 12-lea 
Sfinte Nifone, ierarhul cel sfânt al Bisericii lui Hristos, şi noi cu cinstire te prăz- 
nuim ca pe un părinte iubitor de neam şi pământ românesc, cântând: Aliluia! 


Icosul al 12-lea 

Potrivnici răi ai avut, dar şi mulţi fii iubitori duhovniceşti, şi aşa bucuria ta a rămas 
peste toate, şi ca un părinte de-a pururea rămâi: 

Bucură-te, părinte, iubitorule de fii; 

Bucură-te, părintele cel duhovnicesc; 

Bucură-te, părintele nostru din toate nevoile; 
Bucură-te, tămăduitorule de boli; 

Bucură-te, îmblânzirea stăpânirilor celor rele; 
Bucură-te, alungarea demonilor bântuitori; 
Bucură-te, potolirea patimilor ascunse şi ucigaşe; 
Bucură-te, al monahilor chip strălucitor; 
Bucură-te, al arhiereilor chip prea înalt; 
Bucură-te, Sfinte Nifone, cel grabnic ajutător; 
Bucură-te, Sfinte Nifone, părintele nostru iubitor; 
Bucură-te, Sfinte ierarh Nifone, chipul de jertfă al Bisericii! 


Condacul al 13-lea (de trei ori) 

O, Sfinte mare ierarhe Nifone, cel dimpreună cu marii ierarhi ai Bisericii lui 
Hristos, primeşte şi puţina noastră cinstire, şi din veşnicie mijloceşte şi pentru noi, 
cei în multe nevoi, ca să putem cânta: Aliluia! 


Se citeşte apoi din nou: 


Icosul 1 

Ca un nou loan Gură de Aur, pe scaunul Patriarhiei Creştinătăţii ai păstorit şi de 
„răutatea vicleană” fiind apoi prigonit şi alungat, al Bisericii lui Hristos chip de 
jertfă ai ajuns: 

Bucură-te, marele păstor al Constantinopolelui; 

Bucură-te, marele păstor al Patriarhiei Creştine; 

Bucură-te, cel vrednic de scaunul cel înalt; 

Bucură-te, cel de cinste între Patriarhii lumii; 

Bucură-te, cel de laudă al slujirii sfinte; 

Bucură-te, păstor cu adevărat al oilor lui Hristos; 

Bucură-te, jertfa vie de pe altarul lumii; 

Bucură-te, Jertfirea vie pentru viaţa lumu; 

Bucură-te, crucea urcată la Înviere; 

Bucură-te, crucea Golgotei Bisericii; 

Bucură-te, crucea mereu însângerată; 

Bucură-te, Sfinte ierarh Nifone, chipul de jertfă al Bisericii! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Moise Aghioritul - Sinaxar - Sfântul Nifon al II-lea, patriarhul 
Constantinopolului 


Sfântul Nifon al Constantinopolului şi ucenicii săi, Macarie şi Ioasaf. Pictură 
murală, 1806. Exonartexul Bisericii principale a Schitului Sfântului Dimitrie 


Nicolae s-a născut în Peloponez la mijlocul secolului al XV-lea din părinți de neam 
bun şi evlavioşi. Primele litere le-a deprins în locurile natale. I-a avut ca dascăli pe 
Eftimie şi pe ieromonahul Iosif. Pe cel de-al doilea l-a însoţit în peregrinările sale. 
La Epidavros l-au întâlnit pe virtuosul ascet Antonie, al cărui ucenic a devenit 
Nicolae, care după o vreme a fost tuns monah primind numele Nifon. Avea ca 
rucodelie caligrafia. 


După adormirea şi înmormântarea lui Gheronda Antonie, Nifon a dorit să găsească 
un alt Gheronda la care să intre în ascultare. A aflat despre virtuosul şi înțeleptul 
misionar aghiorit Zaharia şi a plecat în Epir să-l întâlnească. leromonahul Zaharia 
l-a primit în obştea sa. Nifon l-a urmat cu credinţă în călătoriile sale misionare prin 
Epir, Epirul de nord, Macedonia şi Ahrida, predicând alături de acesta. În Ahrida, 
clerul şi poporul credincios au cerut ca iubitul şi cinstitul Zaharia să devină 

episcopul lor. Acela, deşi la început s-a opus, în cele din urmă a primit. Atunci 
Nifon a cerut să plece într-un loc liniştit. Părintele său nu a vrut să se despartă de 
el, deoarece îl dorea ajutor şi următor al muncii sale. Numai după o vedenie 
dumnezeiască Zaharia i-a îngăduit să plece, spunându-i: „Mergi, fiule, unde te va 
conduce Domnul, pe care Îl rog, eu nevrednicul, să mă învrednicească să te mai 
văd o dată în viaţa aceasta, când va dori pronia sfântă” [leră Moni Dionysiou, O 
Agios Nifon Patridrhis Konstantinopdleos, Sfântul Munte 1986, p. 34.]. 


Domnul l-a condus în Sfântul Munte. După spusele Sfântului Nicodim Aghioritul: 
„Fericitul Nifon, luând drept tovarăş de drum binecuvântarea arhiereului, a alergat 
în Sfântul Munte, ca un vultur înaripat şi mergând în cinstita Mănăstire a 
Vatopediului, închinându-se sfinţeniilor Maicii Domnului, a căutat şi a găsit acolo 
mulți bărbaţi sporiţi în virtuţi, al căror zelos următor a devenit” [Nicodim Aghio- 
ritul, Neon Eklogion, p. 335.]. Nu se cunoaşte câtă vreme a rămas în Mănăstirea 
Vatopedi. 


A vizitat apoi Mănăstirile Pantocrator, Marea Lavră şi Karyes unde a găsit mulți 
bărbaţi sporiţi în virtuţi şi pe Protosul Gavriil. La Mănăstirea Dionisiu a fost 
hirotonit diacon şi apoi preot. Era foarte iubit de toți aghioriţii pentru rara sa 
înțelepciune şi smerenie. „Cu toţii se minunau de înţelepciunea cuvintelor sale, 
căci atât de dulci erau nu mai puteau să se despartă de el cei care-l ascultau încât 
dulceaţa cuvintelor sale îi făcea să uite şi de hrana trupească” [/bidem. ]. 


Faima sa de bărbat înţelept şi sporit în virtuţi a ajuns şi în Tesalonic. După moartea 
mitropolitului locului, Parthenie, cler şi popor au cerut ca păstor al lor pe Nifon. A 
fost ales mitropolit al Tesalonicului, împotriva voii sale, în 1482. Predica zilnic, 
respingând dogmele susținătorilor latinilor, mângâia pe cei asupriți de cuceritori, 
îndemna pe cei bogaţi să-i ajute pe cei săraci, el însuşi vizitându-i pe cei bolnavi şi 
pe cei aflaţi în suferinţe şi neputinţe. Învățătura sa plină de bucurie adesea întorcea 
şi pe necredincioşi | Monahul Moise Aghioritul, “Oi dia ton agion sheseis Agiou 
Orous kai Thessalonikis ”, în Kairos, p. 169.]. Ca membru al delegaţiei patriarhale, 
Nifon l-a întâlnit la Constantinopol pe Părintele său duhovnicesc, arhiepiscopul 
Ahridei, Zaharia, care a şi trecut la Domnul în vreme ce se afla acolo, fiind prive- 
gheat şi înmormântat de către devotatul său ucenic. 


După moartea Patriarhului Simeon, Nifon a fost ridicat în tronul patriarhal, în anul 
1486. A rămas în tronul patriarhal vreme de doi ani continuându-și bogata 
activitate de predicare a cuvântului Evangheliei şi binefacere. După părăsirea 
tronului patriarhal s-a retras la Mănăstirea cinstitului Înaintemergător din 
Soz6polis. În anul 1497 a fost chemat iarăşi în tonul patriarhal al Constantino- 

polului. Anul următor a fost exilat din pricina tulburărilor şi, trecând prin Adria- 
nopole, a ajuns în Valahia. În 1502, i s-a cerut să revină pentru a treia oară în 
tronul patriarhal, dar nu a primit [Gritsopoulos T., “Nifon o B'”, Th. I. E, vol. 9, 
col. 455-456.]. 


În Valahia s-a mutat în urma chemării insistente adresate de domnul Radu cel mare 
(1496-1508) de a îndrepta treburile Bisericii şi obiceiurile poporului. L-au primit 
cu toții „ca pe un trimis al lui Dumnezeu”. L-au însoţit şi cuvioşii săi ucenici, 
Macarie şi loasaf. A convocat un sinod local, luând hotărâri importante pentru o 
mai bună organizare a Bisericii. Pentru cuvântul său dulce ca mierea a fost numit 
noul Gură de Aur. A salvat Biserica Română de propaganda papistaşă, din 
decăderea morală şi neorânduiala în care se aflau clerul şi poporul. Cu toţii slăveau 
pe Dumnezeu pentru prezenţa binefăcătoare şi opera salvatoare a Sfântului Nifon. 
Din pricină, însă, că domnul s-a întors spre fărădelegi pe care Sfântul nu le 
îngăduia, certându-l cu multă îndrăzneală, acela s-a întors împotriva lui cu 
violenţă. Astfel, dreptul sfânt mărturisitor a fost silit să plece şi să se întoarcă, 
însoţit de cei doi ucenici ai săi, în Sfântul Munte [/erâ Moni Dionysiou, O Agios 
Nifon Patriărhis Konstantinopăleos, Sfântul Munte 1986, pp. 44-52.]. Pe unde 
trecea, predica cuvântul lui Dumnezeu creştinilor. 


În Sfântul Munte, mai întâi a mers la Mănăstirea Vatopedi, unde a fost întâmpinat 
cu toată evlavia şi bucuria de către părinţii locului, slăvind pe Dumnezeu care îi 
învrednicise să se bucure de acest luminător şi dascăl. Aflând despre sosirea sa, 
nevoitorii Sfântului Munte alergau în toate zilele către el pentru a primi binecu- 
vântarea sa şi pentru a asculta învăţătura sa cea folositoare de suflet. Pe când se 
afla la Mănăstirea Vatopedi, au adormit în Domnul acei doi ucenici pe care îi 
lăsase acolo mai înainte, şi i-a îngropat singur” |Idem, p. 53.]. 


În timpul acestei celei de-a doua şederi în Mănăstirea Vatopediului, Sfântul Nifon 
împreună cu cei doi sfinți ucenici ai săi, Macarie şi Ioasaf, trebuie că a rămas o 
perioadă destul de mare, din moment ce în Sfântul Munte a venit în anul 1505 iar 
Macarie a fost martirizat în 1507. Martiriul său l-a anunţat Sfântul Nifon lui Ioasaf, 
pe când se afla la Vatopedi şi mulţi îl cinsteau. De aceea, „l-a luat cu sine pe Ioasaf 
şi au plecat din Sfânta Mănăstire Vatopedi în ascuns, fără să-l ştie cineva” [Idem, 
p. 54]. 


S-a mutat la Mănăstirea Dionisiu nefund ştiut de nimeni şi acolo 1-a fost încre- 
dinţată slujirea de argat la catâri. Însă, curând s-a descoperit că era fostul patriarh. 
Cu uimire, emoție şi străpungere au alergat toți monahii la el pentru a asculta 
învăţătura sa cea de suflet folositoare. Trăind ca un simplu monah era un exemplu 

viu de smerenie, iar rugăciunea sa făcea minuni. Cu acest trai bineplăcut lui 
Dumnezeu şi nelăsând de Dumnezeu inspirata sa învăţătură şi-a încheiat viaţa în 
mod cuvios în Mănăstirea Dionisiu [Georgios Militsis, Agion Oros, Trikala 2002, 
D555]. 


După adormirea Sfântului Nifon (71508), fiul său în duh, Neagoe Basarab, domnul 
Ţării Româneşti (1512-1521), a cerut ca cinstitele sale moaşte să fie mutate în 
Valahia pentru binecuvântarea poporului şi împăcarea zbuciumatei țări. În vremea 
mutării moaştelor mănăstirea s-a umplut de buna mireasmă şi s-au întâmplat multe 
minuni. La fel s-a întâmplat şi în vremea cât s-au aflat în Ţara Românească spre 
închinare. 


Astăzi, în România, se păstrează cu evlavie capul şi mâna Sfântului, iar la Mănă- 
stirea Dionisiu se păstrează sacosul, cârja şi se găsesc chilia şi locul de nevoinţă ale 
sfântului. Restul sfintelor moaşte se păstrează într-o minunată raclă dăruită de 
domnul Neagoe Basarab. Mormântul sfântului se găseşte alături de biserica 
funerară a Mănăstirii Dionisiu. Există, de asemenea, un paraclis afierosit sfântului, 
construcție din anul 1782, iar în afara mănăstirii, aşezământul Sfântului Nifon şi 
locul istoric de închinare, unde i s-a făcut primirea ca patriarh, identitate desco- 
perită egumenului în vedenie, căci Sfântul nu o destăinuise nimănui. 


Primul biograf al sfântului a fost ieromonahul Gavriil, protos al Sfântului Munte şi 
ucenic al sfântului. Această viaţă a fost curând tradusă şi în româneşte | Vasile 
Grecu, Viaţa Sfântului Nifon. O redacţie grecească inedită editată, tradusă și 
însoţită cu o introducere, Bucureşti 1944. leră Koinotita Agiou Orous, Keimilia 
Protătou, vol. A”, Sfântul Munte 2000, pp. 29-30.], cunoscând multe reeditări. În 
sfânta Mănăstire Dionisiu există destule codice de manuscrise care menţionează 
viaţa acestui sfânt făcător de minuni [Manuscrise din biblioteca Sfintei Mănăstiri 
Dionisiou: 103 (1540), 625 (1624), 118 (1624), 820 (1637), 783 (1630), 661 
(1754), 716 (1775), 647 (1804).]. O frumoasă biografie a compus şi Sfântul 
Nicodim Aghioritul în Noul Ekloghion [Nicodim Aghioritul, Neon Eklogion, pp. 
333-346.], pe care se bazează toți autorii de vieţi sinaxarice. Slujba sa a fost scrisă 
de cunoscutul medic loan Komnins, cel care ulterior va deveni Mitropolit de 
Durostorum cu numele de lerGtheos. Această slujbă a fost revăzută şi îmbunătăţită 
de Sfântul Nicodim Aghioritul, care a compus şi laude. 


Monahul Gherasim Mikraghiannanitul a compus şi el, de asemenea, laude. 


Pomenirea Sfântului Nifon se face pe 11 august. 

(Sursa: Monahul Moise Aghioritul, Vatopaidin6 Synaxări, Sfânta Mare 
Mănăstire Vatopedi 2007, pp. 171-181.) 

